section_heading: Nastanak i razvoj
paragraph_text: Gruž je bio prvo veće naselje izvan zidina staroga grada u čijem je zaljevu dubrovačka vlastela za vrijeme Dubrovačke Republike gradila svoje vile i ljetnikovce. Najstarije poznato naselje i crkve potječu iz 13. stoljeća.<ref> Prve vlasteoske kuće građene su u 14. stoljeću, a nizovi ljetnikovaca uz obale zaljeva u 15. stoljeću Najljepši primjerci ladanjske arhitekture potječu iz 16. stoljeća. Brodogradnja području Gruža spominje se već u prvoj polovici 14. stoljeća, a procvat doživljava u prvoj polovici 16. stoljeća kada je donesena odluka o gradnji velikog brodogradilišta. Za vrijeme francuske uprave početkom 19. stoljeća Gruž postaje nova gradska luka. Razvojem grada razvijao se i Gruž pa je s vremenom postao stambeno, poslovno, industrijsko i trgovačko središte Dubrovnika u kojem je teretno-putnička luka, a u naselju je bio i željeznički kolodvor te sve dubrovačke tvornice. U naselju je godine 1886. otvoren i prvi hotel Petka.